Parlamentul  României

Camera Deputaţilor

Comisia pentru muncă şi protecţie socială

Nr.27/129/14 mai 2007
R A P O R T

asupra proiectului de Lege pentru aprobarea Ordonanţei de urgenţă a Guvernului nr.2/2007 pentru modificarea şi completarea Ordonanţei de urgenţă a Guvernului nr.116/2006 privind protecţia socială acordată persoanelor disponibilizate prin concedieri colective efectuate ca urmare a restructurării şi reorganizării unor societăţi naţionale regii autonome, companii naţionale şi societăţi comerciale cu capital majoritar de stat, precum şi a societăţilor comerciale şi regiilor autonome subordonate autorităţilor administraţiei publice locale
1. În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PL.x 182 din 28 martie 2007, cu dezbaterea pe fond în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.2/2007 pentru modificarea şi completarea Ordonanţei de urgenţă a Guvernului nr.116/2006 privind protecţia socială acordată persoanelor disponibilizate prin concedieri colective efectuate ca urmare a restructurării şi reorganizării unor societăţi naţionale regii autonome, companii naţionale şi societăţi comerciale cu capital majoritar de stat, precum şi a societăţilor comerciale şi regiilor autonome subordonate autorităţilor administraţiei publice locale.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.139/07.02.2007)

· avizul favorabil al Consiliului Economic şi Social (nr.327/12.02.2007)

· avizul favorabil al Comisiei pentru buget, finanţe şi bănci (nr.171/04.04.2007)

· avizul favorabil al Comisiei juridice, de disciplină şi imunităţi (nr.31/349/11.04.2007)

· avizul favorabil al Comisiei pentru politică economică, reformă şi privatizare (nr.21/124/17.04.2007).
Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.116/2006, în sensul egalizării sumelor acordate la data concedierii indiferent de actul normativ prin care au fost aprobate, precum şi acordarea venitului de completare în cuantum diferit la data încadrării în muncă în societăţile din sectorul minier faţă de încadrarea în societăţi din alte domenii de activitate. Totodată, se propune şi reducerea termenului de încheiere a contractului individual de muncă pe perioadă nedeterminată a salariatului cu societatea care efectuează concedierea colectivă.
Comisia propune Plenului Camerei Deputaţilor aprobarea proiectului de lege întrucât se impune luarea unor măsuri urgente pentru atenuarea impactului social al proceselor de restructurare şi reorganizare, precum şi protecţia socială a persoanelor concediate.
2. Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

3. La dezbaterile care au avut loc în şedinţa comisiei din 8 mai 2007 au participat, în conformitate cu prevederile art.55 din Regulamentul Camerei Deputaţilor, republicat:

· d-l Derzsi Akos – Secretar de Stat, Ministerul Muncii, Familiei şi Egalităţii de Şanse 

· d-l Eugen Blaga – director, Ministerul Muncii, Familiei şi Egalităţii de Şanse
· d-na Camelia Cărbunaru – director, Ministerul Muncii, Familiei şi Egalităţii de Şanse

· d-l Gyerko Laszlo – vicepreşedinte, Autoritatea pentru Valorificarea Activelor Statului

· d-na Elena Tănase – lider sindicat Petrotrans Ploieşti

· d-l Eduard Baciu – lider sindicat Petrotrans Ploieşti.

4. La lucrările comisiei au fost prezenţi 18 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.
5. Proiectul de lege a fost adoptat de Senat în şedinţa din 26 martie 2007.
6. Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 


În urma dezbaterilor, Comisia propune admiterea cu modificări a proiectului de lege după cum urmează: 

I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor propuse


	0
	1
	2
	3
	4

	1
	__
	Titlul legii

Lege privind aprobarea Ordonanţei de urgenţă a Guvernului nr.2/2007 pentru modificarea şi completarea Ordonanţei de urgenţă a Guvernului nr.116/2006 privind protecţia socială acordată persoanelor disponibilizate prin concedieri colective efectuate ca urmare a restructurării şi reorganizării unor societăţi naţionale regii autonome, companii naţionale şi societăţi comerciale cu capital majoritar de stat, precum şi a societăţilor comerciale şi regiilor autonome subordonate autorităţilor administraţiei publice locale

	Nemodificat 
	

	2
	__
	Articol unic. – Se aprobă Ordonanţa de urgenţă a Guvernului nr.2 din 7 februarie 2007 pentru modificarea şi completarea Ordonanţei de urgenţă a Guvernului nr.116/2006 privind protecţia socială acordată persoanelor disponibilizate prin concedieri colective efectuate ca urmare a restructurării şi reorganizării unor societăţi naţionale, regii autonome, companii naţionale şi societăţi comerciale cu capital majoritar de stat, precum şi a societăţilor comerciale şi regiilor autonome subordonate autorităţilor administraţiei publice locale, publicată în Monitorul Oficial al României, Partea I, nr.113 din 14 februarie 2007, cu următoarele modificări şi completări:


	„Articol unic. – Se aprobă Ordonanţa de urgenţă a Guvernului nr.2 din 7 februarie 2007 pentru modificarea şi completarea Ordonanţei de urgenţă a Guvernului nr.116/2006 privind protecţia socială acordată persoanelor disponibilizate prin concedieri colective efectuate ca urmare a restructurării şi reorganizării unor societăţi naţionale regii autonome, companii naţionale şi societăţi comerciale cu capital majoritar de stat, precum şi a societăţilor comerciale şi regiilor autonome subordonate autorităţilor administraţiei publice locale, publicată în Monitorul Oficial al României, Partea I, nr.113 din 14 februarie 2007.”

	

	3
	Titlul ordonanţei de urgenţă

Ordonanţă de urgenţă pentru modificarea şi completarea Ordonanţei de urgenţă a Guvernului nr.116/2006 privind protecţia socială acordată persoanelor disponibilizate prin concedieri colective efectuate ca urmare a restructurării şi reorganizării unor societăţi naţionale regii autonome, companii naţionale şi societăţi comerciale cu capital majoritar de stat, precum şi a societăţilor comerciale şi regiilor autonome subordonate autorităţilor administraţiei publice locale

	Nemodificat 
	Nemodificat 
	

	4
	Articol unic. – Ordonanţa de urgenţă a Guvernului nr.116/2006 privind protecţia socială acordată persoanelor disponibilizate prin concedieri colective efectuate ca urmare a restructurării şi reorganizării unor societăţi naţionale regii autonome, companii naţionale şi societăţi comerciale cu capital majoritar de stat, precum şi a societăţilor comerciale şi regiilor autonome subordonate autorităţilor administraţiei publice locale, publicată în Monitorul Oficial al României, Partea I, nr.1042 din 28 decembrie 2006, se modifică şi se completează după cum urmează:

	Nemodificat 
	Nemodificat 
	

	5
	1. Alineatul (1) al articolului 4 va avea următorul cuprins:

“Art.4. - (1) Pot beneficia de prevederile prezentei ordonanţe de urgenţă numai persoanele care au încheiat contracte individuale de muncă pe durată nedeterminată cu societăţile prevăzute la art.1 cu cel puţin 12 luni înainte de data concedierii.”


	Nemodificat 
	Nemodificat 
	

	6
	2. La articolul 7, litera a) va avea următorul cuprins:

„a) la data încetării contractului individual de muncă, ca urmare a concedierii colective, de o sumă egală cu de două ori salariul mediu net pe economie din luna ianuarie a anului în care s-a efectuat concedierea, comunicat de Institutul Naţional de Statistică;”


	Nemodificat 
	Nemodificat 
	

	7
	__
	1. La articolul unic, după punctul 2 se introduce un punct nou, pct.21, cu următorul cuprins:

„21. La articolul 8, alineatele (1) şi (2) vor avea următorul cuprins:

Art.8. – (1) Venitul lunar de completare prevăzut la art.7 lit.c) se stabileşte odată cu indemnizaţia de şomaj şi este egal cu diferenţa dintre salariul individual mediu net pe ultimele 3 luni înainte de concediere, stabilit pe baza clauzelor din contractul individual de muncă, dar nu mai mult decât salariul mediu net pe economie din luna  anterioară concedierii, comunicat de Institutul Naţional de Statistică, şi nivelul indemnizaţiei de şomaj.
(2) Venitul mediu net pe ultimele 3 luni, calculat pe baza elementelor din contractul individual de muncă, se aplica diferenţiat, în funcţie de vechimea în muncă a persoanelor disponibilizate în condiţiile prezentei ordonanţe de urgenţă, după cum urmează:
a) 24 de luni, pentru persoanele care au o vechime în muncă de până la 15 ani;
b) 30 de luni, pentru salariaţii care au o vechime în muncă cuprinsă între 15 şi 25 de ani;
c) 36 de luni, pentru salariaţii care au o vechime în muncă de peste 25 de ani.”

	Se propune eliminarea textului.

Autor: d-l deputat Adrian Miuţescu
	Bugetul asigurărilor de şomaj nu poate susţine cheltuieli suplimentare, fiind deficitar în anul 2007.



	8
	3. Alineatul (1) al articolului 11 va avea următorul cuprins:

„Art.11. – (1) Persoanele care se reîncadrează în muncă beneficiază de venit lunar de completare în următoarele situaţii: 

a) dacă în perioada acordării venitului de completare prevăzută la art.8 alin.(2) se încadrează în muncă, în conformitate cu prevederile legale în vigoare, la alte societăţi decât cele de la care au fost disponibilizate, beneficiază pe perioada lucrată, până la expirarea perioadei prevăzute la art.8 alin.(2), de venit lunar de completare egal cu jumătate din salariul individual mediu net pe ultimele 3 luni înainte de concediere, stabilit pe baza clauzelor din contractul individual de muncă, dar nu mai mult de jumătate din salariul mediu net pe economie din luna ianuarie a anului în care s-a efectuat concedierea, comunicat de Institutul Naţional de Statistică; 

b) dacă în perioada acordării venitului de completare prevăzută la art.8 alin.(2) se încadrează în muncă, în conformitate cu prevederile legale în vigoare, la societăţile de la care au fost disponibilizate, beneficiază pe perioada lucrată, până la expirarea perioadei prevăzute la art.8 alin.(2), de venit lunar de completare în cuantumul stabilit la lit.a), dacă la data încadrării societăţile respective nu mai au capital majoritar de stat.”

	2. La articolul unic punctul 3, alineatul (1) al articolului 11 va avea următorul cuprins:

„Art.11. – (1) Dacă în perioada acordării venitului de completare prevăzut la art.8 alin.(2) persoanele beneficiare se încadrează la alte societăţi comerciale, regii autonome, instituţii bugetare sau la societăţi unde au lucrat, dar şi-au schimbat forma de proprietate sau se pensionează, conform legii, beneficiază până la expirarea perioadei prevăzute la lit.a), b) sau c) ale alin.(2) al art.8 de venitul de completare, în cuantumul stabilit potrivit art.8 alin.(1).”
	Se propune eliminarea textului. 
Autor: d-l deputat Adrian Miuţescu
	Bugetul asigurărilor de şomaj nu poate susţine cheltuieli suplimentare, fiind deficitar în anul 2007.



	9
	4. După articolul 31 se introduce un nou articol, articolul 32, cu următorul cuprins:

„Art.32. – În termen de 30 de zile de la data intrării în vigoare a prezentei ordonanţe de urgenţă, Ministerul Muncii, Solidarităţii Sociale şi Familiei va elabora şi va supune spre aprobare Guvernului normele metodologice de aplicare a acesteia.”


	Nemodificat 
	Nemodificat 

	


II. Amendamente respinse

În cursul dezbaterii, Comisia a respins următorul amendament:
	Nr. crt.
	Text iniţial
	Amendamentul propus 

 şi autorul acestuia
	Motivarea amendamentelor
	Camera 

Decizională


	0
	1
	2
	3
	4

	1
	3. Alineatul (1) al articolului 11 se modifică şi va avea următorul cuprins:

Art.11. – (1) ..............................................

b) dacă în perioada acordării venitului de completare prevăzută la art.8 alin.(2) se încadrează în muncă, în conformitate cu prevederile legale în vigoare, la societăţile de la care au fost disponibilizate, beneficiază pe perioada lucrată, până la expirarea perioadei prevăzute la art.8 alin.(2), de venit lunar de completare în cuantumul stabilit la lit.a), dacă la data încadrării societăţile respective nu mai au capital majoritar de stat.”

	Domnul deputat Dan Mocănescu propune reformularea textului lit.b) după cum urmează:

“b) în situaţia în care, în perioada acordării venitului de completare prevăzută la art.8 alin.(2), persoana se încadrează în muncă, în conformitate cu prevederile legale în vigoare, la societatea de la care a fost disponibilizată, beneficiază pe perioada lucrată, până la expirarea perioadei prevăzute la art.8 alin.(2), de venit lunar de completare în cuantumul stabilit la lit.a), dacă la data încadrării societatea respectivă nu mai are capital majoritar de stat ori se află într-un proces de lichidare voluntară.” 


	a) Argumente pentru susţinere

Pentru corelarea dintre prevederile art.3 şi art.5 din OUG nr.116/2006 şi evitarea riscului ca patrimoniul societăţilor majoritar de stat să rămână o perioadă de timp neprotejat.

b) Argumente pentru respingere:

Nu sunt prevăzute fonduri în bugetul asigurărilor de şomaj pentru acoperirea acestor cheltuieli suplimentare.
	Camera Deputaţilor



Comisia propune aprobarea proiectului în forma propusă în raport, cu unanimitate de voturi.
PREŞEDINTE,




SECRETAR,









Gheorghe Barbu




Kerekes Károly 
Întocmit, 

Consilier Adriana Emilia BREAZU

